
Referat de specialitate
                                              

Subsemnata, Cobjuc Delia, consilier juridic cu atribuţii în domeniul achiziţiilor publice (în temeiul Acordului de Cooperare încheiat cu Asociaţia Comunelor din România – Filiala Judeţeană Iaşi), solicit Consiliului Local al comunei Aroneanu punerea în discuţie şi aprobarea ,,acordării în folosință gratuită a unei parcele de teren din domeniul privat al comunei Aroneanu, domnului Rotaru Andrei-Mihai pentru construire locuință proprietate personală, în conformitate cu prevederile Legii nr. 15/2003”, raport întocmit în conformitate cu art. 136 alin. (8) lit. b) din O.U.G. nr. 57/2019 privind Codul administrativ.
În drept, îmi întemeiez solicitarea pe prevederile legale specifice în materie, respectiv:
art. 44 şi art. 136 din Constituţia României, republicată; Hotărârea Guvernului nr. 48 din 17 ianuarie 2007 pentru modificarea şi completarea Hotărârii Guvernului nr. 1.354/2001 privind atestarea domeniului public al judeţului Iaşi, precum şi al municipiilor, oraşelor şi comunelor din judeţul Iaşi; Hotărârea nr. 525 din 27 iunie 1996, republicată, pentru aprobarea Regulamentului general de urbanism; Regulamentul general de urbanism din 27 iunie 1996, republicat; Legea nr. 350 din 6 iulie 2001 privind amenajarea teritoriului şi urbanismul; art. 129, art. 286, art. 287, art. 349-353 din O.U.G. nr. 57/2019 privind Codul administrativ; art. 553, art. 554, art. 874, art. 875, art. 2114-2157 din Legea nr. 287/2009 privind Codul Civil din 17 iulie 2009, republicată.
În fapt, având în vedere cererea domnului Rotaru Andrei-Mihai, înregistrată la sediul comunei Aroneanu sub numărul 4.739 din 28.04.2022, prin care solicită atribuirea în folosinţă gratuită a unei suprafeţe de teren de 500 mp în vederea construirii unei locuinţe individuale, în baza Legii nr. 15/2003 privind sprijinul acordat tinerilor pentru construirea unei locuinţe proprietate personală, apreciem că sunt întrunite toate condiţiile din punct de vedere legal pentru adoptarea unei hotărâri de Consiliu Local în acest sens.



  Consilier juridic cu atribuţii în achiziţii publice,

